ददाति। अपितु उद्योगस्य कृते प्रतियोगिपरीक्षायाः सिद्धता करणीया भवति।\nदेवेशः - अहं तु कर्मकाण्डकार्यार्थं बहुवारं विदेशमपि गच्छामि भोः, मम कृते तु एतदेव सम्यक्।\nयुवकः - पश्यतु मित्र, पौरोहित्यकर्म आभूषणम् अस्ति संस्कृतस्य ,परञ्च संस्कृतेन केवलं कर्मकांडं , पूजा-अर्चना भवति एवं सर्वत्र प्रचारः न करणीयः।\nअनिलः - किं संस्कृतं पठित्वा विदेशेषु उद्द्योगः लभते वा?\nयुवकः- भवान् गूगलद्वारा यदा अन्वेषणं करिष्यति तदा पश्येत् यत् विदेशेषु अधुना संस्कृतज्ज्ञानां महती आवश्यकता वर्तते।\nदेवेशः- विदेशेषु अन्यत् किं कार्यम् अस्ति संस्कृतस्य?\nयुवकः - विदेशेषु ये भारतीयाः निवसन्ति ते अपि संस्कतं ज्ञातुम् इच्छन्ति। अधुना भारतेपि IIT कानपुर, IIT मुम्बई , IIM अहमदाबाद मध्ये अपि अभियन्तारः संस्कृतं पठन्ति शोधकार्यं कुर्वन्ति।\nअनिलः - एतावान् अवसरः अस्ति संस्कृते, अहं तु न जानामि ।\nदेवेशः - अरे महोदय! भवान् एतद् सर्वं कथं जानाति?\nयुवकः - अहं संस्कृते आज्ञावलिसञ्चस्य (software) निर्माणं करोमि भोः!\nउभौ- ओहो! आश्चर्मेतत्।संस्कृते एतस्यापि निर्माणं कर्तुं शक्यते वा?\nयुवकः- अथ किम्? बहुवर्षेभ्यः पूर्वम् एकः नासाशास्त्रज्ञः उक्तवान् आसीत् यत् संस्कृतं सङ्गणकस्य कृते उपयुक्ततमा भाषा। वयं भारतीयाः तदा प्रारभ्य अद्य यावत् संस्कृतं सङ्गणकस्य कृते अत्त्युतमा इत्येव जपन्तः स्मः। संस्कृतं सङ्गणकक्षेत्रे उपयोक्तुं न केनापि प्रयत्नः कृतः। अतः यः मादृशः जनः सङ्गणकज्ञः तथा च संस्कृतमपि जानाति तस्य एतत् प्राप्तकार्यमेव यत् सः अनया दिशया प्रयत्नं कृत्वा सत्यमेव सङ्गणके संस्कृतं योजयेत्।\nउभौ- तथापि संस्कृतं सङ्गणकभाषा भवेत् एतत् शक्यम् अस्ति वा?\nयुवकः- किमर्थं न शक्यम् भवेत्? यदि चीनजपानदेशीयाः तेषां मातृभाषां सङ्गणके योजयन्ति तर्हि वयं किमर्थं न शक्ताः भवामः?\nउभौ- एवं वा?.\nयुवकः- किं तर्हि? अतः संस्कृतं पठन्तु आधुनिकाः भवन्तु।
